Adem Ljajić
Adem Ljajić (Novi Pazar, 29. septembra 1991.), je srpski fudbaler koji trenutno igra za FK Novi Pazar.

Klupska karijera

Partizan 
Fudbal je počeo da igra u FK Jošanica iz Novog Pazara. Kao 14-godišnjak 2005. Ljajić prelazi u Partizan iz Beograda. Svoj prvi nastup za Partizan imao je na prvoj utakmici drugog kola kvalifikacija za Ligu šampiona 2008/09. 29. jula 2008, kada je ušao kao rezerva u drugom poluvremenu.. Svoj prvi takmičarski pogodak za Partizan postigao je 23. novembra 2008, u utakmici protiv OFK Beograda.

Fjorentina 
Ljajić je 2. januara 2009. potpisao predugovor sa Mančester junajtedom po kojem je trebalo da postane član tog kluba od 1. januara 2010. Mančester junajted međutim odustaje od predugovora pred meč Lige Evrope između Partizana i Tuluza koji je trebalo da bude poslednji Ljajićev meč za Partizan. Postao je novi član Fjorentine u januaru 2010. godine. U Fjorentini je proveo četiri i po sezone, u kojima je odigrao 78 ligaških utakmica i postigao 15 golova.

Roma 
Ljajić je 28. avgusta 2013. potpisao četvorogodišnji ugovor sa Romom, koja je za njega Fjorentini platila obeštećenje od 11 miliona evra. Prvi gol je postigao već na svom debiju za Romu u Seriji A protiv Verone, a drugi gol je postigao već u svojoj trećoj ligaškoj utakmici i to u derbiju dela kapitale protiv Lacija, kada je u 4. minutu nadoknade vremena uspešno izveo jedanaesterac i tako postavio konačnih 2:0 za Romu.

Reprezentacija 
Nastupao je za sve mlađe selekcije Srbije. Za seniorsku reprezentaciju Srbije je debitovao 17. novembra 2010. na prijateljskom susretu sa reprezentacijom Bugarske u Sofiji (1:0 za Srbiju).

Trofeji

Partizan 
 Prvenstvo Srbije (1) : 2008/09.
 Kup Srbije (1) : 2008/09.

Reference

Spoljašnje veze 

 Profil Adema Ljajića na sajtu fudbalske reprezentacije Srbije 

Srpski fudbaleri
Biografije, Novi Pazar
Fudbaleri ili nogometaši Partizana
Fudbaleri ili nogometaši Fiorentine
Fudbaleri ili nogometaši Rome
Fudbaleri ili nogometaši Intera